ปวดตามา2วันแล้วค่ะ เส้นเลือดในตาแดงสดชัดเจนมาก ตาจะแตกไหมคะ แก้ไขยังไงดี ถ้าแตกจะอันตรายมากไหมคะ ควรทำยังไงดี
สวัสดีค่ะ อาการปวดตา มีเส้นเลือดในตาสีแดงดังกล่าวมานั้น อาจจะเกิดจาก การมีเส้นเลือดฝอยในตาแตกจากการขยี้โดนแรงๆ การมีเกล็ดเลือดต่ำ การแข็งตัวของเลือดที่ผิดปกติ การมีความดันสูงในเลือด หรืออาจไม่มีสาเหตุที่ชัดเจน สาเหตุอื่นๆเช่น การติดเชื้อที่เยื่อบุนัยน์ตาขาว การติดเชื้อของกระจกตา การมีสิ่งแปลกปลอมเข้าไปในตาทำให้เกิดการระคายเคืองของเยื่อบุที่อยู่รอบๆ หรืออาจเป็นเรื่องเกี่ยวกับเส้นเลือดเช่นมีเส้นเลือดอุดตันเฉียบพลัน แต่พบได้น้อยมากๆ เทียบกับสาเหตุอื่นๆที่กล่าวมา จะอันตรายมากหรือไม่ ขึ้นกับสาเหตุ หากเป็นเรื่องเส้นเลือดอุดตันควรได้รับการรักษาหรือผ่าตัดแก้ไขโดยเร็วเพื่อให้การมองเห็นยังเป็นปกติหากปวดตามาก ตาแดงชัดเจน ควรไปพบแพทย์เพื่อตรวจร่างกายเพิ่มเติมให้้ได้การวินิจฉัยที่แน่ชัดต่อไป ไม่ต้องรอ ในระหว่างนี้ถ้าปวดมาก กินยาแก้ปวดได้ ไม่เอามือไปขยี้ตา เมื่อออกกลางแจ้งให้ใส่แว่นกันแดดเพื่อป้องกันฝุ่นและลม ใช้น้ำเปล่าสะอาดล้างภายนอก ไม่เอาน้ำล้างเข้าไปในตาโดยตรง